#   26 LET SLOVENSKEGA EKOLOŠKEGA GIBANJA

#

# ZVEZA EKOLOŠKIH GIBANJ SLOVENIJE-ZEG

Cesta krških žrtev 53, 8270 Krško

Spletna stran: www.gospodarnoinodgovorno.si

 [www.zeg.si](http://www.zeg.si)

e.pošta: zegslo20@gmail.com

Številka: 88 /18

Datum: 28.6.2018

 **Uredništvo časnika FINANCE**

# ZADEVA : ODZIV ZEG-a NA ČLANEK , Finance , dne 19.6.2018

 **» Kaj vse je šlo narobe v Tysonovem kamnolomu in zakaj je to država dopuščala«**

**TEKST:**

**Članek govori o družbi Gramatek kamnolom, ki ji je država leta 2010 podelila rudarsko pravico za izkoriščanje kamnoloma Pleše pri Škofljici in je šla v planiran stečaj. Državi oz. DUTB pa je družba pustila 22 milijonov evrov dolga.**

To dejanje Zvezi ekoloških gibanj Slovenije-ZEG, nevladni okoljski organizaciji (ima status društva v javnem interesu po ZVO) ni novo. Okoljsko problematiko , največkrat nezakonitega odvzema mineralnih snovi spremljamo že od leta 1995. Večina lastnikov slovenskih kamnolomov po iztrženih dobičkih , ko bi morala izvesti obvezno načrtovano sanacijo po rudarski zakonodaji načrtno prepusti ta problem v breme državi ali sami naravi. To gospodarsko dejavnost država ne obvladuje in tu vlada popolna anarhija.

 V ZEG-u smo ta čas zelo zaskrbljeni nad dejstvom, da nekatere občine v zadnjem obdobju dovoljujejo oz. dajejo možnost sprememb občinskih prostorskih načrtov-uredb za potrebe privatnih investitorjev in s tem grobih posegov v naravo. Po naših podatkih je v Sloveniji ta čas približno 10.000 ran v prostoru ( iz ptičje perspektive smo podobni švicarskemu siru !! ), od tega cca 5000 do 6000 manjših in večjih nelegalnih,zapuščenih in okoljsko problematičnih kamnolomov, peskokopov in gramoznic, kar predstavlja hud poseg v prostor .

Naša ocena je, da pred leti sprejeti rudarski zakon ni prinesel izboljšanja stanja na tem področju,tako na področju dela inšpekcijskega nadzora, lastništva, obvezne in sprotne sanacije kamnolomov , hrupa, praha, prevoza in odnosa do prizadetih krajanov (odškodninske takse). Problemi so prisotni v sleherni občini, in ob novih trasah izgradnje AC .

Prav tako pa v praksi ni nikoli zaživel politično že dogovorjeni krogotok : » Onesnaževalec oz. nezakonit izkoriščevalec mineralnih snovi-zakonodaja-nadzor UE, MOP-e -delo inšpekcijskih služb-civilni nadzor-tožilstvo, sodišča«.

Izpostavljamo le nekatere nerešene probleme :

* Pollegalni in nelegalni kamnolomi predstavljajo nelojalno konkurenco legalnim, ker ne plačujejo nobenih dajatev, poleg tega pa ne sanirajo izkoriščenegaprostora,
* pristojnosti inšpekcijskih služb niso jasno določene, vsak nadzoruje le

 del procesa izkoriščanja mineralnih snovi, nihče pa procesa v celoti,

* v ne- saniranih kamnolomih nastajajo divja odlagališča odpadkov,
* nelegalni kamnolomi s vsemi negativnimi vplivi močno obremenjujejo okolje,prostor in ljudi, enako tudi tisti legalni, ki se dosledno ne držijo zakonodaje in odobrenih projektov za izkoriščanje,
* ni strategije na nivoju države, kako naj poteka sanacija obstoječih kamnolomov, za katere ni znan lastnik oz. je načrtno bankrotiral,
* določiti moramo enotna merila za izplačevanja odškodnin in ekoloških rent zaradi vplivov delovanja površinskih kopov,
* določiti zahteve, ki jih bodo morali koncesionarji obvezno izpolniti, preden jih bo podeljena koncesija za izkoriščanje površinskih kopov.

PREDLAGAMO:

* Potrebna je ostrejša kontrola nelegalnih kamnolomov s strani civilne

 družbe , občinskih in državnih inšpekcijskih služb,

* Da se kadrovsko in organizacijsko okrepi delo Republiškega rudarskega inšpektorata
* Na državnem nivoju se naj ustanovi medresorska komisija, sestavljena iz stroke, policije, predstavnikov inšpekcijskih služb, ki so kakorkoli pristojne za kamnolome, gramoznice, legalne in ilegalne,
* V obdobju enega leta naj se izvede javni popis vseh nelegalnih kamnolomov, peskokopov in gramoznic v državi in za vsakega naj se ovrednoti gospodarska in druga škoda, ki jo le-ti povzročajo. Če delni seznam že obstoja , naj se le-ta ažurira,
* Pripravi se analiza stanja in uspešnosti izvajanja sanacijskih programov v praksi.

Ministrstvo za okolje in prostor naj skliče sestanek vseh pristojnih državnih institucij , ki pokrivajo to področje in zainteresiranih NVO, kjer bi se dogovorili o sanaciji in izvajanju kazenske politike pri nelegalnih kopih in kraji mineralnih snovi.

 Karel Lipič, univ.dipl.ing.

 predsednik ZEG

V vednost:

Vlada RS, MOP, Ministrstvo za infrastrukturo, Ministrstvo za gospodarske dejavnosti

Državni zbor RS, Državni svet RS, Računsko sodišče RS